METEO, 18 decembrie. Vremea va fi în continuare caldă în cea mai mare parte a țării.
Temperaturile vor rămâne ridicate, în special în vestul țării. Pe arii restrânse, ANM anunță ploi slabe sau condiții de burniță, local fiind semnalat polei.
Temperaturile maxime vor fi cuprinse între 2 și 9 grade Celsius, în timp ce valorile minime se vor încadra în intervalul -4 și 4 grade. În Maramureș, vremea va fi relativ caldă pentru această dată la începutul și sfârșitul intervalului de prognoză, când vor fi temperaturi maxime în jurul a 4 grade, în medie, dar va deveni deosebit de caldă pentru această perioadă, începând cu data de 16 decembrie.În Oltenia, vremea va fi caldă, cu o medie regională a maximelor de 7…9 grade Celsius. Regimul termic nocturn nu va avea variații semnificative, astfel minimele vor fi cuprinse în medie între -1 și 1 grad. În Muntenia, maximele vor fi de 7…8 grade Celsius, iar regimul termic nocturn nu va avea variații semnificative, astfel minimele vor fi cuprinse în medie între -2 și 2 grade.În Dobrogea, regimul termic (atât cel diurn, cât și cel nocturn) se va situa peste mediile climatologice specifice perioadei și va caracteriza o vreme caldă. Astfel, media maximelor va fi cuprinsă între 5 și 8 grade. În Moldova, media temperaturilor maxime va fi apropiată de cea normală specifică perioadei de referință, aceasta urmând a se încadra între 2 și 5 grade.Regimul termic diurn din Transilvania va caracteriza, în general, o vreme mai caldă decât în mod normal pentru această perioadă a anului și nu va avea variații semnificative. Astfel, media temperaturilor maxime va fi de 4…6 grade, cu o tendință de ușoară scădere, spre norma de aproximativ 2 grade a perioadei.În Banat, vremea va deveni deosebit de caldă pentru această perioadă astfel încât media regională a temperaturilor maxime va crește, de la 6 grade la început, până la aproximativ 8 grade. În Crișana, vremea va fi deosebit de caldă pentru această perioadă, iar media temperaturilor maxime se va situa în jurul valorii de 8 grade.În BucureștiÎn Capitală, vreme se va menține închisă în cea mai mare parte a zilei. Maximele termice anunțate la București vor fi cuprinse între 5 și 7 grade, iar minimele din timpul nopții se vor situa între 1 și 2 grade Celsius.La munte vreme va fi predominant caldă în prima zi a acestui sfârșit de săptămână. Înnorările vor fi temporar accentuare, în special în Carpații Orientali, unde vor fi condiții de precipitații mixte și ploi de scurtă durată. Pe creste, vântul va sufla slab, până la moderat, potrivit ANM.